Wikidata Crosby Gaige
Res apud Vicidata repertae:Crosby Gaige: imagoCrosby Gaige: imagoCrosby Gaige: subscriptioCrosby Gaige: subscriptio
*Nativitas*: 26 Iulii 1882; Nelson  
*Obitus*: 8 Martii 1949; Peekskill  
*Patria*: Civitates Foederatae Americae  

**Officium**

*Munus*: auctor, theatrical producer  

**Familia**

*Proles*: Jeremy Gaige  

**Crosby Gaige**, nomine pleno *Roscoe Conkling Crosby Gaige* (die 26 Iulii 1882 Skunk Hollow in oppido natus civitatis Novi Eboraci; mortuus die 8 Martii 1949), alumnus universitatis Columbiae, fuit moderator scaenicus, impressor, ganeo.

Breve temporis spatium diurnarius apud *New York Times* meruit; deinde cum agente scaenica Elisabetha Marbury moderatoribusque Arch Selwyn et Edgaro Selwyn(en) laboravit et cum eis fabulam *Within the Law(en)* produxit (1912, auctore Bayard Veiller). Ipse postea comoedias *The Butter and Egg Man(en)* (1925), *Little Accident(en)* (1928), *Accent on Youth(en)* (1934) docuit. Domum editorialem Novi Eboraci in urbe ab anno 1927 usque in 1929 direxit: opera Iacobi Joyce, Liam O'Flaherty (*The Fairy Goose*, 1927), Virginiae Woolf (*Orlando*, 1928), Iosephi Conrad (*The Sisters*), Gulielmi Butler Yeats (*The Winding Stair*, 1929) inter alia divulgari curabat. Prelum privatum, nomine *Watch Hill Press*, apud se in villa rustica *Watch Hill Farm* urbis Peekskill annis insequentibus cum socio Iacobo Henderson egit, designatoribus Friderico Warde, Bruce Rogers(en), aliis.

Scaena comoediae *Within the Law(en)* annis 1912/1914 doctae
Scaena comoediae *The Butter and Egg Man(en)* anno 1925 doctae
Tres annos de re cibaria apud libellos *Country Life* commentationes menstruas scribebat. Auctor fuit operis de potionibus mixtis titulo *Cocktail Guide and Ladies' Companion*, anno 1941 divulgati, quotannis reimpressi; etiam commentariorum de vita sua titulo *Footlights and highlights* (1948); insuper libri cuiusdam cui auctores optimatesque plurimi tabulas cenatorias et praecepta coquinaria inscripserant, titulo *Dining with my friends* (1949). Huic libro participaverunt, commentatiunculis de prandiis cenisque contributis, Merle Armitage, Iacobus Beard, Ludovicus Bromfield, Carolus Browne(en), Arthurus Eisenhower(d), Erna Fergusson(en), Georgius Gustavus Heye(en), Raimundus Loewy(en), Salvator Paulus Lucia(d), Gabriel Lugot, Helena McCully(en), Lawton Mackall(en), Georgius Mardikian(en), Samuel Eliot Morison, Carolus Morton(en), Ioanna Nickerson(en),Fulton Oursler(en), Haydn S. Pearson, Marius Pei(en), Iunia Platt, Simona Prunier(en), Irene Purcell(en), Anna Seranne, Andreas Simon(en), Philippus Wagner, Cady Wells, Grover Whalen, Morrison Wood, Helena Zelayeta(en).

Archivum eius apud societatem Grolier servatur.

Scripta
-------

* 1939 : *New York World's Fair cookbook* Textus apud *Internet Archive*
* 1941 : *Cocktail guide and ladies' companion*. — Lucius Beebe, praef. *Cocktail guide and ladies' companion*. 5a ed. Novi Eboraci: Fireside Press, 1945; de hac editione
* 1942? : *The standard cocktail guide*. — 3a impressio. Novi Eboraci: M. Barrows, 1944 Textus 3ae impressionis
* 1948 : *Footlights and highlights*
* 1949 : *Dining with my friends; adventures with epicures* Exemplar mutuabile

Notae
-----

1. ↑  Gaige (1949) p. 170
2. ↑  Vide vitam
3. ↑  Vide *PAA System Sales Clipper* vol. 10 no. 5, Iunio 1953; imago; imago
4. ↑  *June Platt*, de qua vide "Platt du jour"
5. ↑  Quam appellabat "Mrs. Herbert F. Johnson"
6. ↑  *Ann Seranne*: vide "Ann Seranne – A Recipe for Greatness" et *New York Times*
7. ↑  Vide *Washington Post*, *Wein.plus*, Penguin Random House
8. ↑  Vide Morrison Wood, "A half century of the culinary arts in Chicago" in *Chicago history* (Spring 1972); fortasse et Craig Claiborne, "De gustibus" in *New York Times* (26 Ianuarii 1976)
9. ↑  De hoc libro

Bibliographia
-------------

* "Gaige, Crosby" in Gerald Martin Bordman, *The Oxford Companion to American Theatre* (Novi Eboraci, 1992) p. 280 Exemplar mutuabile
* Lise Jaillant, "Flowers for the living: Crosby Gaige and modernist limited editions" in L. Jaillant, ed. *Publishing Modernist Fiction and Poetry* (Edinburgi: Edinburgh University Press, 2019) cap. 8 (Paginae selectae apud *Google Books*)
* Simon Loxley, "Frederic Warde, Crosby Gaige, and the Watch Hill Press" in *Printing History* vol. 4 (2008) pp. 39-48
* Simon Loxley, *Printer's Devil: The Life and Work of Frederic Warde*. 2009; reimpressum Bostoniae: David R. Godine, 2013. ISBN 978-1-56792-367-4 Recensio huius operis
* John G. Peters, Alexander Pettit, "Conrad Remembered: Richard Curle Meets S. N. Behrman and Crosby Gaige" in *The Conradian* vol. 40 (2015) pp. 114-119 JSTOR
* Doug Stailey, "Crosby Gaige" in David Wondrich, Noah Rothbaum, edd. *The Oxford Companion to Spirits and Cocktails* (Novi Eboraci: Oxford University Press, 2021. ISBN 978-0-19-931113-2) p. 304

Nexus externi
-------------

* "Crosby Gaige and Watch Hill Press collection, 1921-1949" apud *Archive Grid*